Erling Nielsen ble etter hvert kjent som en skarp og vittig kulturkritiker. I 1969 ble han for alvor landskjent da han radbrekket teksten til sangen «Oj, oj, oj, så glad jeg skal bli» for åpen skjerm. Seansen skjedde i underholdningsprogrammet lørdag 1. mars, og «Oj, oj, oj, så glad jeg skal bli» hadde vunnet den norske finalen i Melodi Grand Prix bare noen timer tidligere. Både opphavsmannen Arne Bendiksen og artisten Kirsti Sparboe var til stede i programmet, og Bendiksen prøvde å forsvare seg med at han ikke var noen Ibsen eller Bjørnson.